કતારગામ વિસ્તારમાં આવેલી ભરીમાતાનાં ઓવારા પાસે પાલિકાનો એક પ્લોટ છે. આ પ્લોટ પર પાલિકાએ શાળા માટે આયોજન કર્યું હતું. જો કે ગેરકાયદેસર ઝુંપડા બાંધીને રહેતા લોકોએ તેનો વિરોધ કર્યો હતો. તેઓએ પોલીસ સાથે હાથ ચાલાકી કરી હતી. જેથી પહેલા પોલીસ સ્ટાફે લાઠીચાર્જ દ્વારા લોકોને કાબુમાં લેવાનો પ્રયાસ કર્યો હતો. જો કે વણસી રહેલી પરિસ્થિતીને જોતા આસપાસનાં પોલીસ સ્ટેશનમાંથી મોટા પ્રમાણમાં પોલીસ બોલાવી લેવાઇ હતી. જો કે સ્થાનિકોએ તે દરમિયાન પાલિકાનાં સ્ટાફ સાથે તથા પોલીસ સાથે ધક્કામુક્કી કરી હતી.